1. Motto: ”O lectură adevărată e ca o înălțare: mută orizontul cu tot cu cititor.” (Costel Zăgan)

POEZIA LUNII

## Sau despre singurătate

Vorbeşte-mi

despre

dragoste

I-am spus

Şi

crinul

Brusc

a

înflorit

Lăsându-mă

în

urmă

Singur

şi

îndrăgostit

Costel Zăgan

## Or About Loneliness

Speak to me

about

love

I told her

And

the lily

Suddenly

blossomed

Leaving me

behind

and

stranded in love

poem by Costel Zăgan (2005), translated by Dan Costinaş

2. ALTER EGO (fragment), de Costel Zăgan

# Fals jurnal de irealitate (1)



Motto:

Nu-i numărați ilustrului chirurg

Banii luați pe grave operații,

De nu vedeți și banii care curg

Ca să distrugă neamuri, rase, nații!

Lideri ai lumii, bunii noștri frați,

Noi v-am cedat și ranguri și proporții,

Dar nu putem continua, stopați

Această competiție a morții!

( Adrian Păunescu, Manifest pentru sănătatea pământului, 1980 )

   Probabil că nu poezia ar putea salva lumea. Și nici medicina, desigur. Prin urmare, nici poeții, nici medicii. Nici, să zicem , balneofizioterapeuții. Și totuși!

   Și totuși, fiecare, cu unealta sa specifică – pana, stetoscopul sau mingea medicinală – ar putea ajuta individul uman să-și revină: la drumul drept sau la gânduri mai bune.

   Ce-ar putea face, de exemplu, un poet în fața unui bolnav!?

   Dar un medic, în fața unei săli pline de cititori bolnavi de frumos ?!

Ori cum m-aș comporta eu în fața unui volum, să zicem , LES FLEURS DU MAL, aparținând lui Charles BAUDELAIRE?

   Eu, balneofizioterapeutul Cineva, nu pot decât să-mi imaginez reacțiile unui medic ori ale unui poet la întâlnirea cu rănile condiției umane. Așa că am să-i las pe cei doi să-și vadă de menirea ce le-a fost încredințată.

  Și-am să mă ocup de mine, dar mai ales de pacienții mei, pe care trebuie să-i ajut să redevină activi, îndrumându-i și ajutându-i să-și recapete forțele pierdute , să-și refolosească unele organe aflate momentan în suferință și indisponibilitate.

Foto: Andi Spot

 LECTURI PERPENDICULARE

Motto: ”O lectură adevărată e ca o înălțare : mută orizontul cu tot cu cititor.” (Costel Zăgan)

#  LECTURI PERPENDICULARE: Andrei Velea, LUMEA E O PISICĂ JIGĂRITĂ



Motto: ”O lectură adevărată e ca o înălțare, mută orizontul cu tot cu cititor.” (Costel Zăgan)

VIZIUNI PE LA SPATELE LUMII

Cu poetul ANDREI VELEA m-am întâlnit într-o antologie hai-hui: pline de plumbul talentului, poemele sale (m-)au lovit în plin. N-am apucat să zic nici pâs, și un nou tir de poeme m-a luat prin surprindere, cică…LUMEA E O PISICĂ JIGĂRITĂ. Puteam eu să contra-zic un poet de-un asemenea calibru liric?

Păi, dacă eul liric poate oricând să surprindă, într-un pastel imaginar, însăși justiția masturbându-se în piața poporului, în vreme ce ”un vameș ne caută sub coaste/ de țigări băuturi droguri pistoale/ viață”. Iar poetul e liber să bolborosească fel de fel de viziuni.

Viziuni, și viziuni: pe la spatele lumii. Sau al lunii. Dincolo de soare. Ori dincolo de noapte. Viziuni elegante. Și viziuni trunchiate. Din rafinament. Ori din viteză: de emisie/ recepție/ receptare: ”un individ fără ochi/ și-a conectat orga la țevile blocului/ și repetă, posedat, fuga lui bach”.

Cuvintele dizlocă parcă (i)realitatea, substituind-o. Lucruri, pe jumătate strigăt, prind viață în jurul cititorului: ”prietenii mei din salon se extaziau când creștea pâinea/ și găseau insuportabil zgomotul înfloririi ghioceilor”.

**Oare, într-adevăr, LUMEA E O PISICĂ JIGĂRITĂ?**

.Să sperăm, totuși, că nu-i decât o carte, oricât de bună ar fi ea, și nu un adevăr! Oricât de jigărit ar fi el!

 Prof. Costel Zăgan

POEȚI ÎNAINTE DE-A SE NAȘTE

MAMA

De-ar fi să-i dau un mărțișor…

I-aș da o mie de stele-n zbor,

O călătorie-n lume prin mohor.

Aș plimba-o-ntr-o ploaie de minuni-

Dincolo de zarea de ficțiuni!

Aș duce-o călare spre apus,

Spre al mării tainic cuvânt opus.

I-aș pune lumea la picioare,

De la răsărit și până la apus de soare.

I-aș da o salbă de mărgele,

Cu mii și mii de suflețele.

I-aș spune povești nemuritoare,

Despre păsări necuvântătoare.

I-aș construi zeci de palate,

Pline ochi cu diamante.

Mama e una pe pămâmt:

Dragoste într-un cuvânt;

Inimioară-nsângerată-

Mama mea e fermecată!

Neagoie Ștefania-Mihaela,

Clasa a VIII-a A

CUPRINS

1. POEZIA LUNII: Sau despre singurătate……………………1
2. ALTER EGO………………………………………………..2
3. LECTURI PERPENDICULARE…………………………...3
4. POEȚI ÎNAINTE DE-A SE NAȘTE………………………..5

COLECTIVUL REDACȚIONAL

Coordonator: prof. Costel Zăgan

Colaboratori: NEAGOIE ȘTEFANIA-MIHAELA